OpenLLM-France/wikimedia huggingface dataset:
# Ciutadania d'honor canadenca

La ciutadania d'honor canadenca (francès: citoyenneté canadienne honoraire) és un honor atorgat a estrangers de mèrit excepcional després d'una resolució conjunta de les dues cambres del Parlament del Canadà.
La ciutadania d'honor canadenca és purament simbòlica; el destinatari no rep cap dels drets, privilegis o deures que té normalment un ciutadà canadenc.

## Destinataris de ciutadania d'honor canadenca

    Honorary Canadian citizenship revoked by Parliamentary vote
| # | Nom | Data | País | Notes |
| 1 | Raoul Wallenberg | 1985 (pòstum) | Suècia | Diplomat and humanitarian. |
| 2 | Nelson Mandela | 2001 | Sud-àfrica | activista anti-apartheid, President de Sud-àfrica i Premi Nobel de la Pau de 1993. |
| 3 | Tenzin Gyatso | 2006 | Índia (nascut al Tibet) | 14è Dalai-lama i Premi Nobel de la Pau de 1989. |
| 4 | Aung San Suu Kyi | 2007 | Myanmar | Líder opositora i Premi Nobel de la Pau de 1991. Revocat pel parlament el 2018. |
| 5 | Karim Aga Khan IV | 2010 | Regne Unit | 49è Imam de l'Ismaïlisme. |
| 6 | Malala Yousafzai | 2014 | Pakistan | Activista pels drets de les dones i l'educació, Premi Nobel de la Pau de 2014. |

## Revocacions

Grups de la societat civil canadenca i altres manifestants van demanar la revocació de la ciutadania honoraria d'Aung San Suu Kyi en resposta a les acusacions de l'ONU que la persecució de l'exèrcit birmà contra el Rohingya, grup minoritari etno-religiós a Birmània, va ser una forma de neteja ètnica del 2017.. Incloïa una petició en línia de Change.org dirigida al primer ministre Justin Trudeau i a la Cambra dels Comuns del Canadà. La Cambra dels Comuns va votar per unanimitat el 27 de setembre de 2018 per revocar la seva ciutadania honorífica. El Senat del Canadà va aprovar una moció al mateix efecte per unanimitat el 2 d'octubre de 2018. Amb les mocions de revocació aprovades per les dues cases, el Govern del Canadà va declarar que reconeixia la decisió del Parlament de revocar l'honor.

## Vegeu també

* Ciutadania
* Ciutadania d'honor dels Estats Units

## Notes

* ↑ Received award in 2017

## Referències

* ↑ (en anglès) The Canadian Press, 22-10-2014.
* ↑ «Mawlana Hazar Imam is made an honorary citizen of Canada». TheIsmaili.org, 22-06-2009. Arxivat de l'original el 4 de gener 2011. [Consulta: 26 maig 2010].
* ↑ «Senate of Canada - Debates» (en anglès canadenc). Senate of Canada. Arxivat de l'original el 2016-07-28. [Consulta: 12 abril 2017].
* ↑ CAMPION-SMITH, BRUCE; BOUTILIER, ALEX. «w.thestar.com/news/canada/2017/04/12/malala-yousafzai-to-receive-canadian-citizenship-delayed-by-parliament-hill-shooting-in-2014.html Malala Yousafzai has become an honorary Canadian citizen | Toronto Star», 12-04-2017.
* ↑ , 15-10-2013.
* ↑ , 11-09-2017.
* ↑ , 17-09-2017.
* ↑ , 17-10-2017.
* ↑ , 27-09-2018.
* ↑ , 02-10-2018.
# Ges

* Aquest article tracta sobre un riu de la conca del Ter. Vegeu-ne altres significats a «Ges (desambiguació)».
El Ges és un riu català que neix a la Serra de Santa Magdalena, comarca d'Osona; travessa la Serra de Bellmunt i penetra a la Plana de Vic pel Forat Micó. A Sant Pere de Torelló recull les aigües del seu afluent, el riu Fornès, que neix als vessants occidentals de la Serra dels Llancers, a la Garrotxa. A Torelló, vessa les seves aigües al riu Ter.

## Camí vora Ges

El camí vora Ges o PR C-47 és un itinerari que segueix el curs del riu Ges, enllaçant les poblacions de Torelló i Vidrà, i passant per llocs tan emblemàtics com la Fontsanta o el Forat Micó. També ens passeja per llocs tan evocadors com la Tosca de Degollats, a sota del turó del mateix nom i a prop del coll de Hi Era de Massa, o el Gorg dels Carlins i per llocs amb uns encants sense discussió com el Salt del Molí i el Pont del Molí o els diferents boscos per on passa el recorregut. La distància aproximadament és de 18,10 km i 3 hores 50 minuts .

## Fauna i flora
### Fauna

A la vora del riu Ges hi viuen mamífers com el porc senglar, la guineu o el teixó, i a les parts més altes podem trobar-hi el gat mesquer o la fagina. Amfibis com el tòtil, el gripau, el gripauet, la salamandra, l'almesquera i rèptils com la serp d'aigua, el vidriol, l'escurçó pirinenc o la serp verda entre d'altres. Hi ha també cranc comú de riu i espècies invasores com el cranc de riu americà i la tortuga americana. Les aus que hi viuen són molt diverses; des de bernats pescaires, martinets blancs, blauets, mallerengues, oriols, caderneres, ànecs colls verds, pit roigs,xivitones,corriols petits,merles, picots verds… i peixos com la truita o el barb.

### Flora

A les parts més altes del riu hi ha roures, faigs i avellaners i a les parts mitjanes baixes pollancres, oms, tells, falsos plàtans, bedolls, i arbustos com el boix, l'heura, l'esbarzer o l'arç blanc.

## Poblacions

Ciuret
Vidrà
Sant Pere de Torelló
Sant Vicenç de Torelló
Torelló

## Enllaços externs

* «Ges». Gran Enciclopèdia Catalana. Barcelona: Grup Enciclopèdia Catalana.
* El Turó de l'Onyó en el seu entorn, a l'Institut Cartogràfic de Catalunya
Viccionari
# Cheiramiona

Cheiramiona és un gènere d'aranyes araneomorfes de la família dels euticúrids (Eutichuridae). Fou descrit per primera vegada l'any 1999 per Lotz & Dippenaar-Schoeman.
Va ser transferida als euticúrids des dels mitúrgids per Ramírez l'any 2014.
L'any 2017, el World Spider Catalog reconeixia 50 espècies, totes d'Àfrica.

## Taxonomia

Segons el World Spider Catalog amb data a 20 de març de 2017, Cheiramiona comprèn les següents espècies:
* Cheiramiona akermani (Lawrence, 1942)
* Cheiramiona amarifontis Lotz, 2003
* Cheiramiona ansiae Lotz, 2003
* Cheiramiona baviaan Lotz, 2015
* Cheiramiona boschrandensis Lotz, 2015
* Cheiramiona brandbergensis Lotz, 2005
* Cheiramiona clavigera (Simon, 1897)
* Cheiramiona collinita (Lawrence, 1938)
* Cheiramiona debeeri Lotz, 2015
* Cheiramiona dubia (O. Pickard-Cambridge, 1874)
* Cheiramiona ferrumfontis Lotz, 2003
* Cheiramiona filipes (Simon, 1898)
* Cheiramiona florisbadensis Lotz, 2003
* Cheiramiona fontanus Lotz, 2003
* Cheiramiona haddadi Lotz, 2015
* Cheiramiona hewitti (Lessert, 1921)
* Cheiramiona hlathikulu Lotz, 2015
* Cheiramiona hogsbackensis Lotz, 2015
* Cheiramiona ibayaensis Lotz, 2015
* Cheiramiona jakobsbaaiensis Lotz, 2015
* Cheiramiona jocquei Lotz, 2003
* Cheiramiona kalongensis Lotz, 2003
* Cheiramiona kentaniensis Lotz, 2003
* Cheiramiona kirkspriggsi Lotz, 2015
* Cheiramiona kivuensis Lotz, 2015
* Cheiramiona krugerensis Lotz, 2003
* Cheiramiona lajuma Lotz, 2003
* Cheiramiona lamorali Lotz, 2015
* Cheiramiona langi Lotz, 2003
* Cheiramiona lejeuni Lotz, 2003
* Cheiramiona lindae Lotz, 2015
* Cheiramiona malawiensis Lotz, 2015
* Cheiramiona mkhambathi Lotz, 2015
* Cheiramiona mlawula Lotz, 2003
* Cheiramiona mohalensis Lotz, 2015
* Cheiramiona musosaensis Lotz, 2015
* Cheiramiona muvalensis Lotz, 2003
* Cheiramiona nyungwensis Lotz, 2015
* Cheiramiona paradisus Lotz, 2003
* Cheiramiona plaatbosensis Lotz, 2015
* Cheiramiona qachasneki Lotz, 2015
* Cheiramiona regis Lotz, 2003
* Cheiramiona robinae Lotz, 2015
* Cheiramiona ruwenzoricola (Strand, 1916)
* Cheiramiona saniensis Lotz, 2015
* Cheiramiona silvicola (Lawrence, 1938)
* Cheiramiona simplicitarsis (Simon, 1910)
* Cheiramiona stellenboschiensis Lotz, 2003
* Cheiramiona tembensis Lotz, 2015
* Cheiramiona upperbyensis Lotz, 2015

## Referències

* 1 2 Lotz, L. N. & Dippenaar-Schoeman, A. S. (1999). Cheiramiona, a new Afrotropical spider genus (Araneae: Miturgidae: Eutichurinae). Navorsinge van die Nasionale Museum Bloemfontein 15: 29-44.
* ↑ Ramírez, Martín J. The morphology and phylogeny of dionychan spiders (Araneae, Araneomorphae). 390, 2014. , pp. 340–341
* 1 2 «Eutichuridae». Natural History Museum Bern. [Consulta: 20 març 2017].
# Fanes

Fanes (en llatí Phanes, en grec antic Φάνης) fou un militar grec nascut a Halicarnàs i amb gran experiència militar, que va estar al servei del faraó Amosis II d'Egipte i del que es va separar per posar-se al servei de Cambises II de Pèrsia.
Quan Cambises va envair Egipte, els mercenaris grecs i caris al servei dels egipcis, van matar als fills de Fanes en presència del seu pare, i van beure la seva sang, segons Heròdot.

## Referències

* ↑ Phanes a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 236
# Galende

Galende és un municipi de la província de Zamora, a la comunitat autònoma de Castella i Lleó. És format pels pobles de Cubelo (75 hab.), Galende (132 hab.), Ilanes (87 hab.), Puente de Sanabria o Mercado del Puente (412 hab.), Pedrazales (64 hab.), Rabanillo (48 hab.), Ribadelago, que inclou el poblat de Moncabril (41 hab.), Ribadelago Nuevo (120 hab.), Vigo de Sanabria (226 hab.) i San Martín de Castañeda (176 hab.).

## Demografia

Evolució demogràfica :
| 1991 | 1996 | 2001 | 2004 |
| 1315 | 1416 | 1308 | 1359 |
# José Díaz Pablo

José Díaz Pablo (nascut el 18 de març de 1945) és un futbolista madrileny retirat que va jugar com a davanter i posteriorment va fer d'entrenador.

## Carrera com a jugador

Nascut a Madrid, Díaz Pablo va arribar per primera vegada a Segona Divisió l'any 1967 amb el CF Badalona. Va fer el seu debut com a professional el 12 de novembre de 1967, començant en un empat a casa per 1-1 contra el CE Europa.
L'estiu de 1968 Díaz Pablo va passar a l'Onteniente CF, també a segona divisió. Va marcar el seu primer gol com a professional el 29 de setembre, però en una derrota a domicili per 1-2 contra el Real Valladolid.
Posteriorment Díaz Pablo va representar l'AD Alcorcón i es va retirar amb el club.

## Carrera com a entrenador

Immediatament després de retirar-se, Díaz Pablo va començar a treballar com a entrenador, entrenant el juvenil del seu antic club l'Alcorcón. Va ascendir a l'equip principal el 1982, i també va estar al capdavant del club durant dos períodes més, a part dels períodes als equips veïns CD Leganés i Talavera CF.

## Referències

* ↑ Badalona, 1 – Europa, 1; El Mundo Deportivo, 13 novembre 1967 (castellà)
* ↑ Valladolid, 2; Onteniente, 1; El Mundo Deportivo, 30 setembre 1968 (castellà)
* 1 2 Historia (History) Arxivat 2015-03-14 a Wayback Machine.; Alcorcón's official website. Consultat el 19 març 2015 (castellà)
* ↑ Conociendo a nuestras Leyendas: José Díaz Pablo (Knowing our Legends: José Díaz Pablo); AD Alcorcón, 15 octubre 2015 (castellà)
* ↑ Entrenadores (Managers) Arxivat 2015-08-09 a Wayback Machine.; AD Alcorcón. Consultat el 19 març 2015 (castellà)

## Enllaços externs

* José Díaz Pablo a BDFutbol
* José Díaz Pablo Fitxa com a entrenador a BDFutbol
# Blankets

Blankets és una novel·la gràfica de Craig Thompson publicada als Estats Units el 2003, per Top Shelf. Va ser publicada a Espanya el 2004 per Astiberri, tant en castellà com en català.
Aquesta novel·la explica la infància i adolescència del mateix autor i dibuixant Craig Thompson. El còmic explica com el protagonista viu la seva infància en una petita comunitat rural i religiosa. El viatge del protagonista gira entorn de la relació amb el seu germà, amb el món del dibuix i amb el seu primer amor. Aquesta novel·la ha guanyat diversos premis:
* Best New Graphic Album en els premis Eisner el 2004
* Best Writer/artist en els premis Eisner el 2004
* Best Graphic Album of Original Work en els premis Harvey el 2004
* Best Artist i Best Cartoonist en els premis Harvey el 2004
* Millor llibre de l'any per Library Journal, Time Magazine i Yalsa
* Escollit com un dels 10 millors llibres de l'any per Booklist

## Referències

* ↑ «Ressenya a Guiadelcomic.com» (en castellà). Arxivat de l'original el 2016-01-22. [Consulta: 26 desembre 2015].
# Placidochromis obscurus

Placidochromis obscurus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 6,2 cm de longitud total.

## Distribució geogràfica

Es troba al llac Malawi (Malawi, Àfrica oriental).

## Referències

* ↑ Eccles, D. H. & E. Trewavas 1989. Malawian cichlid fishes. The classification of some Haplochromine genera. Lake Fish Movies, H. W. Dieckhoff, República Federal d'Alemanya. Malawian cichlid fishes: 1-334.
* ↑ BioLib
* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Hanssens, M. 2004. The deep-water Placidochromis species. Pp. 104-197, a: Snoeks, J. (ed). The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Texas, Estats Units. Species Diversity Lake Malawai: 1-360.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Convent de Sant Joan dels Franciscans

Convent de Sant Joan dels Franciscans era un edifici religiós a la vila de Riudoms (Baix Camp) inclòs en l'Inventari del Patrimoni Arquitectònic de Catalunya. Antic convent, en ruïnes, al final de l'Avinguda de Reus. Es tracta d'una edificació de planta rectangular de la qual només resten alguns murs de paredat comú, de pedres i còdols, amb reforços de maons, i diversos arcs de maons i dovelles de pedra, així com petxines entre arcs torals.
La seva fundació va ser a iniciativa de la comunitat franciscana de Valls que ho van proposar a la vila l'any 1580. Al principi amb la construcció de l'ermitori o capella de Sant Joan. A posterior va ser ampliat. La fundació com a convent fou autoritzada per l'arquebisbe Antoni Agustí l'any 1582. Els frares franciscans en prengueren possessió el mateix any, quedant la construcció propietat de la vila. L'any 1787 hi havia vint-i-quatre frares. En 1827 en sortí el famós pare Orri per aixecar-se a favor dels carlins. L'any 1835, en què fou derruït pràcticament, tenia vint-i-cinc frares, que l'hagueren d'abandonar davant els fets generalitzats. Les pedres del claustre s'utilitzaven per refer, segons diuen, els porxos de la plaça de l'Església. Molt probablement el convent s'adobà sobre una altra edificació preexistent. Un document de 1560 esmenta que volen fer les rexes a la Verge Maria de Sant Joan, prova que els treballs començaren uns anys abans de la donació. Un altre document de 1805 parla de la comunitat religiosa del pares de Sant Joan extramurs.

## Referències

* 1 2 «Convent de Sant Joan dels Franciscans». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
* Perea, Eugeni. Onomàstica de Riudoms. Barcelona: Institut d'Estudis Catalans, 2006, p. 34. ISBN 84-7283-855-2 [Consulta: 13 novembre 2015].

## Enllaços externs

* «Convent de Sant Joan dels Franciscans». Mapa de recursos culturals. Diputació de Tarragona.
* Barraquer y Roviralta, Cayetano. «Capítulo séptimo. Franciscos. Artículo vigésimo. San Juan, de Riudoms». A: Las Casas de religiosos en Cataluña durante el primer tercio del siglo XIX (en castellà). Barcelona: Impr. de F.J. Altés y Alabart, 1906, p. 528 - 529 [Consulta: 3 agost 2015].
# Charles Davey

Charles (Charlie) Frederick Davey (Croydon, Londres, 27 d'agost de 1886 – Beckenham, Londres, 7 d'octubre de 1964) va ser un ciclista anglès que va córrer durant el primer quart del segle xx. El 1912 va disputar la contrarellotge individual dels Jocs Olímpics de Londres, en què va finalitzar en 39a posició. Un cop finalitzada la Primera Guerra Mundial va guanyar dues medalles de bronze en les dues primeres edicions del Campionat del món en ruta amateur.

## Referències

* ↑ «Charlie Davey». sports-reference.com [Consulta: 28 agost 2015]. «Còpia arxivada». Arxivat de l'original el 2012-12-18. [Consulta: 28 agost 2015].
* ↑ «Charles Frederick Davey». sitiodeciclismo.net [Consulta: 28 agost 2015].
# Fandom (lloc web)

Fandom és una empresa que proporciona un servei d'allotjament gratuït de pàgines web basades en la tecnologia wiki, sota la filosofia de la cooperació. Utilitza el software MediaWiki i té un conjunt de més de 2000 llocs, entre ells el mateix Wikia.com. És gratuït pels lectors i editors, on el registre no és obligatori (però si recomanat), amb més de 4 milions d'usuaris registrats. Els seus ingressos deriven de la publicitat que hi ha en diferents regions de la pàgina, sota una llicència de copyleft.
El setembre de 2009, els països on es visitava més Wikia eren Estats Units, Mèxic, Regne Unit, Itàlia i Alemanya, per aquest ordre, segons el rànquing d'Alexa.
Va ser fundada per Jimmy Wales (president de la Fundació Wikimedia) i Angela Beesley, amb seu a Menlo Park, San Francisco, Califòrnia. L'actual president és en Craig Palmer (com a CEO).
Pel que fa a la llengua catalana, és fenomen relativament molt popular, tenint en compte el nombre de parlants de català comparat amb les grans llengües del món. Fins al dia d'avui, la Central en espanyol es fa càrrec de la Central en català i de les seves principals funcionalitats (com ara les sol·licituds de spotlights, adopcions i enllaços interwiki). Hi ha prop de 100 wikis en aquesta llengua, la major part dels quals estan inactius.
Els wikis més importants en català són:
* One Piece Català Wiki, amb més de 5.600 articles sobre el famós manga i anime One Piece.
* Ilercavònia, l'enciclopèdia sobre les comarques centrals dels Països Catalans, amb més de 3.500 articles.
* Bola de Drac Wiki, amb 2.000 articles sobre la sèrie Bola de Drac.
El 4 d'octubre de 2016 Wikia va passar oficialment a ser conegut com a Fandom powered by Wikia. Wikia, Inc. continuava sent la casa matriu però la plataforma va passar a anomenar-se Fandom.

## Referències

* ↑ «Estadístiques de Wikia». Wikia Community Central. [Consulta: 30 desembre 2012].
* ↑ «Estadístiques de la Central de Wikia en català, només 7 usuaris actius.». Wikia. [Consulta: 30 desembre 2012].
* ↑ «Sol·licitud d'spotlights a la Central en català». Wikia. [Consulta: 30 desembre 2012].
* ↑ «Sol·licitud d'adopció de wikis a la Central en català». Wikia. Arxivat de l'original el 2016-03-12. [Consulta: 30 desembre 2012].
* ↑ «Sol·licitud d'enllaços interwiki a la Central en català». Wikia. Arxivat de l'original el 2016-03-12. [Consulta: 30 desembre 2012].
* ↑ «Llistat de wikis catalans». Fandom (anteriorment Wikia). [Consulta: 30 desembre 2012].
* ↑ «Llistat de wikis amb més articles». Fandom. [Consulta: 5 juliol 2024].

## Enllaços externs

* Central de Wikia en català
* Llista de wikis catalans
* Llista de wikis en català més grans de Wikia
# Galena (Kansas)

Galena és una població dels Estats Units a l'estat de Kansas. Segons el cens del 2000 tenia 3.287 habitants.

## Demografia

Segons el cens del 2000, Galena tenia 3.287 habitants, 1.290 habitatges, i 868 famílies. La densitat de població era de 278,9 habitants/km².
Dels 1.290 habitatges en un 31,6% hi vivien nens de menys de 18 anys, en un 49,5% hi vivien parelles casades, en un 13,8% dones solteres, i en un 32,7% no eren unitats familiars. En el 28,4% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,04.
Per edats la població es repartia de la següent manera: un 26,3% tenia menys de 18 anys, un 9,4% entre 18 i 24, un 27,1% entre 25 i 44, un 21,5% de 45 a 60 i un 15,7% 65 anys o més.
L'edat mediana era de 36 anys. Per cada 100 dones de 18 o més anys hi havia 85,8 homes.
La renda mediana per habitatge era de 25.401 $ i la renda mediana per família de 30.595 $. Els homes tenien una renda mediana de 27.101 $ mentre que les dones 17.865 $. La renda per capita de la població era de 12.172 $. Entorn del 18,5% de les famílies i el 23,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Galena». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Galena». American Fact Finder. Oficina del Cens dels Estats Units, 12-01-2010.
# José Luis de la Cuesta Arzamendi

José Luis de la Cuesta Arzamendi (Sant Sebastià, 6 de novembre de 1955), és catedràtic de Dret penal de la Universitat del País Basc (UPV-EHU) i l'actual director de l'Institut Basc de Criminologia.

## Biografia

Nascut a Sant Sebastià va estudiar en el Col·legi Catòlic de Santa Maria (Marianistes). Es va llicenciar en Dret el 1977 a la Facultat de Dret de Sant Sebastià (Universitat de Valladolid) amb Premi Extraordinari de Llicenciatura, Premi Caixa d'Estalvis Provincial de Guipúscoa i Segon premi nacional de terminació d'estudis universitaris (1978) concedit pel Ministeri d'Educació. Va obtenir el Diploma Superior en Criminologia, en l'Institut de Criminologia (Universitat Complutense de Madrid, 1979). Es va doctorar en la Universitat del País Basc en 1981 amb Premi Extraordinari de Doctorat.
Va començar com a professor ajudant el 1977, va esdevenir professor titular el 1984 i des de 1989 és catedràtic de Dret penal de la Universitat del País Basc. Se li va concedir el Premi Euskadi Recerca el 2009 atorgat pel Govern Basc i és doctor honoris causa per Universitat Alexandru Ioan Cuza (Iasi, Romania; 2011); Universitat de Huánuco (el Perú; 2017) i Universitat Autònoma del Perú (2019).
Guardonat també amb l'Encàrrec de Número de l'Orde del Mèrit Civil (2015), actualment és el Director de l'Institut Basc de Criminologia des del 18 de maig de 2000 i President honorari de l'Association Internationale de Droit Pénal, que va presidir de 2004 a 2014. També és membre de l'Acadèmia de les Ciències, Arts i Lletres Jakiunde des de 2007 i Amic de número de la Reial Societat Bascongada d'Amics del País des de 2011.
President de Hurkoa des de l'any 2000, presideix també des de 2010 el Consell Basc de Participació de les Víctimes del Terrorisme.

## Referències

* ↑ «José Luis de la Cuesta Arzamendi».
* ↑ «[José Luís de la Cuesta Arzamendi (2004-2014) http://www.penal.org/sites/default/files/files/DelaCuesta%20%20ESP.pdf]».
* ↑ «Cuesta Arzamendi, José Luis - Auñamendi Eusko Entziklopedia» (en castellà). aunamendi.eusko-ikaskuntza.eus. [Consulta: 16 abril 2019].
* ↑ «Jose Luis de la Cuesta Arzamendi» (en espanyol europeu). ivac. [Consulta: 16 abril 2019].
* ↑ Andrea Lucas Sanchez. «Cuesta Arzamendi, José Luis de la» (en espanyol europeu). Publicaciones. Arxivat de l'original el 2022-01-25. [Consulta: 16 abril 2019].
* ↑ «Buscar». addi.ehu.es. [Consulta: 16 abril 2019].
* ↑ «José Luis de la Cuesta Arzamendi - Librería Tirant Lo Blanch». www.tirant.com. [Consulta: 16 abril 2019].
* ↑ «DE LA CUESTA ARZAMENDI, JOSÉ LUIS». www.jakiunde.eus. [Consulta: 16 abril 2019].
* ↑ 20Minutos. «El catedrático José Luis de la Cuesta ingresa en la Real Sociedad Bascongada de Amigos del País» (en castellà). 20minutos.es - Últimas Noticias, 07-02-2011. [Consulta: 16 abril 2019].
* ↑ «Los catedráticos de Derecho Penal se unen contra la prisión permanente revisable». La Vanguardia, 14-03-2018. [Consulta: 16 abril 2019].
* ↑ Elizari, Rubén. «El 42% de los internos de la prisión de Pamplona son tratados por drogodependencia» (en castellà). diariodenavarra.es, 20-09-2017. [Consulta: 16 abril 2019].
# Platípodes

Els platípodes (Platypoda) formen un dels dos subordres de l'ordre Monotremata. L'altre subordre és Tachyglossa. Aparegueren durant el Cretaci, però l'únic representant vivent d'aquest grup és l'ornitorrinc.

## Referències

* ↑ Long et al., 2002, p. 39.

## Bibliografia

* Long, J.; Archer, M.; Flannery, T.; Hand, S. Prehistoric Mammals of Australia and New Guinea: One Hundred Million Years of Evolution (en anglès). University of New South Wales Press, 2002. ISBN 9780868404356.